ధర్మేంద్ర కాకరాల

ధర్మేంద్ర కాకరాల భారతీయ సినిమా ఎడిటర్. ఇతడు తెలుగు, హిందీ సినిమాలలో పనిచేశాడు. కొన్ని వెబ్ సిరీస్‌లకు కూడా ఎడిటర్‌గా పనిచేశాడు.
జీవిత విశేషాలు
ధర్మేంద్ర కాకరాల ఏలూరులో 1981లో జన్మించాడు. ఇతని కుటుంబ నేపథ్యం చాలా పెద్దది. ఇతని ముత్తాత కె. బాలకృష్ణారావు పేరుమోసిన న్యాయవాది, భూస్వామి. ఇతని తాత కె.ధర్మారావు ప్రఖ్యాత వైద్యుడు. ఇతని నాన్నమ్మ లలితాదేవి స్వచ్ఛంద సేవా కార్యక్రమాలలో పేరు గడించింది. ఇతడు మొదట బి.ఎ. డిగ్రీ చదివాడు. తరువాత కోల్‌కాతాలోని సత్యజిత్ రే ఫిల్మ్ అండ్ టెలివిజన్ ఇన్‌స్టిట్యూట్‌లో చేరి 2004లో ఆ సంస్థ నుండి పట్టభద్రుడయ్యాడు.

సినిమా రంగం
ఫిల్మ్ ఇన్స్టిట్యూట్ నుండి వచ్చిన వెంటనే ఇతడు ఒక 'వి' చిత్రం, లక్ష్మీ కళ్యాణం, బంగారు బాబు, చందమామ వంటి అనేక సినిమాలకు సహాయ ఎడిటర్‌గా, అసోసియేట్ ఎడిటర్‌గా పనిచేసి అనుభవాన్ని గడించాడు. దేవ కట్టా దర్శకత్వంలో 2010లో విడుదలైన ప్రస్థానం సినిమాతో ఇతడు ఎడిటర్‌గా తన ప్రస్థానాన్ని ఆరంభించాడు. 
ఫిల్మోగ్రఫీ
ఇతడు ఎడిటర్‌గా పనిచేసిన తెలుగు సినిమాల జాబితా:
 విడుదలైన సంవత్సరం  సినిమా పేరు  వివరాలు 2010  ప్రస్థానం  తొలి సినిమా2011  ఎల్‌బిడబ్ల్యు:  లైఫ్ బిఫోర్ వెడ్డింగ్   దడ  2012  వెన్నెల 1 1/2   రొటీన్ లవ్ స్టోరీ  2013  బ్యాక్‌బెంచ్ స్టూడెంట్   మల్లెలతీరంలో సిరిమల్లెపువ్వు   డి ఫర్ దోపిడి  2014  అమృతం చందమామలో   చందమామ కథలు   బంగారు కోడిపెట్ట  2015  బందిపోటు   దాగుడుమూత దండాకోర్   అసుర  2016  పడేసావే   గుంటూర్ టాకీస్   ఒక మనసు   2017  పిఎస్‌వి గరుడ వేగ  2019  సకల కళా వల్లభుడు   తిప్పరా మీసం   2021  సినిమా బండి 2022  అల్లూరి   తెలిసినవాళ్లు  ది ఘోస్ట్  పెళ్ళికూతురు పార్టీ   వాళ్ళిద్దరి మధ్య  2023  ది గ్రేట్ ఇండియన్ సూసైడ్  శబరి  
 వెబ్ సిరీస్
 9 అవర్స్
 11th అవర్
 అతిథి
 మస్తీ'స్

మూలాలు

బయటి లింకులు
 

వర్గం:1981 జననాలు
వర్గం:తెలుగు సినిమా ఎడిటర్లు